Boere vas vir moord op ‘veedief’Argieffoto Drie mans, tussen 68 en 76 jaar oud, verskyn Maandag in die Bafokeng-landdroshof in Tlhabane in Noordwes nadat hulle glo ŉ vermeende veedief doodgeslaan het. Lt.kol. Pelonomi Makau, polisiewoordvoerder, het gesê die boere het Donderdag in die Luka-omgewing naby Phokeng die 24-jarige oorledene daarvan beskuldig dat hy beeste gesteel het voor hulle hom glo erg aangerand het. “Die Phokeng-veediefstaleenheid het op ŉ klag van veediefstal reageer en met hul aankoms by die veepos die oorledene bewusteloos in een van die mans se voertuie aangetref,” het Makau gesê. “Die man het verskeie beserings gehad en sy hande was vasgebind. Hy het by ŉ plaaslike kliniek aan sy beserings beswyk.” Nadere ondersoek het die verdagtes met die 24-jarige se dood verbind en hulle is in hegtenis geneem op aanklag van moord.